Loomarünnak

Loomarünnakuteks loetakse loomade rünnakud inimeste ja neile kuuluvate kodu- ja kariloomade vastu. Rünnakute tagajärjel hukub igal aastal tuhandeid inimesi ning miljonid saavad raskelt vigastada.

Levinud rünnaku viisiks on hammustamine, putukatel ka putukapisted. Skorpionilised võivad aga salvata. Kõige sagedasem looma poolt inimesele tekitatud vigastus on koerahammustus.Loomahammustus kliinik.ee Inimestel esineb aastas kümneid miljoneid koerahammustusi ja ligi viis miljonit maohammustust. Palju esineb ka kassi- ja ahvihammustusi.

Eestis põhjustavad valdava osa loomarünnakuid koerad ja kassid. Vähesel määral registreeritakse rünnakuid rottidelt, hiirtelt ja teistelt loomadelt."Eesti elanikud langevad harvemini loomarünnakute ohvriks" Postimees, 17. detsember 2014"Koerarünnakud Tallinnas sagenevad: "Tavaliselt rõhutavad rünnanud looma omanikud, et just neil on kõige rahulikum koer!"" Eesti Ekspress, 1. detsember 2021 Rästikuhammustusi registreeritakse Eestis aastas alla sajaRästikuhammustus Terviseameti mürgistusteabekeskus (vaadatud 11. juulil 2022) ning putukatest võivad elule ohtu kujutada eelkõige ainult kiletiivalised (mesilased, herilased)Putukad Terviseameti mürgistusteabekeskus (vaadatud 11. juulil 2022). Hundi- ja karurünnakud on potentsiaalselt kõige ohtlikumad, aga neid esineb väga harva."Karu rünnaku ohver: Kahe hüppega oli karu mul peal!" Maaleht, 21. aprill 2011"Lugejakiri: Hunt on varem Eestis inimest rünnanud küll" Eesti Jahimeeste Selts, 6. august 2019

Kuigi rünnak ise ei pruugi olla surmav, siis võib rünnatu selle käigus nakatuda haiguste või parasiitidega. Nii võivad näiteks sääsed edasi kanda malaariat ja teisi inimestele ohtlikke haigusi. Koerad võivad aga edasi kanda marutaudi, tsetsekärbsed unitõbe ja puugid puukentsefaliiti. Ründajalt edasi kandunud suu mikrofloora või rünnatava nahalt haava sattunud bakterid võivad aga tekitada infektsiooneBrook, I. Management of human and animal bite wound infection: An overview. Curr Infect Dis Rep 11, 389–395 (2009)..

Maismaaselgroogsetest on vähemalt 262 liigi puhul esinenud konflikti inimesega, kus nad on rünnanud inimest, koduloomi või viljasaaki. Selliste konfliktide puhul võivad inimesed püüda ründajaid endid hävitada, mis on probleemiks aga ohustatud liikide puhul.Denise F. Torres, Eduardo S. Oliveira, Rômulo R. N. Alves Conflicts Between Humans and Terrestrial Vertebrates: A Global Review Tropical Conservation Science. 2018. Seejuures on inimesed juba põhjustanud paljude suurimetajate (nagu mõõkhambulised tiigrid) väljasuremise."Suurimetajad kadusid inimtegevuse tõttu" ERR Novaator, 20. aprill 2018

 Loom Hinnanguline hukkunudinimeste arv aastas Märkused Sääselised 725 000 Põhjuseks malaaria jt haigused Maolised 94 000 – 138 000 Lisaks 400 000 juhtumit aastas, mis toovad kaasa amputatsioone, eluohtlikke infektsioone jmAnimal bites WHO, 5. veebruar 2018 Koerad 35 000 – 59 000 Eelkõige läbi nakatumise marutaudi Röövlutiklased 10 000 – 12 000 Nakatumine haigustekitajaga Trypanosoma cruzi Tsetsekärbes 10 000 Kannab edasi unehaigust trüpanosomiaasi Skorpionilised 3300 Krokodillilised 1000 Elevandid 500–600 Jõehobud 500 Lõvid 22–200 Kiletiivalised üle 135Feás, X.; Vidal, C.; Remesar, S. What We Know about Sting-Related Deaths? Human Fatalities Caused by Hornet, Wasp and Bee Stings in Europe (1994–2016). Biology 2022, 11, 282.QuickStats: Number of Deaths from Hornet, Wasp, and Bee Stings,* Among Males and Females — National Vital Statistics System, United States,† 2000–2017 Viited: Top 10: World’s most dangerous animals sciencefocus.com"These Are The Top 15 Deadliest Animals on Earth" sciencealert.com, 2018

 Vaata ka 
 Inimesi ründavad lülijalgsed

 Viited 

Kategooria:Traumatoloogia